
Mestský súd Bratislava II 41P/79/2025 1225201729 03. 09. 2025 JUDr. Martina Mésarošová ECLI:SK:MSBA2:2025:1225201729.2
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou JUDr. Martinou Mésarošovou, v právnej veci navrhovateľa - manžela: H.. R. F., narodený XX.XX.XXXX, trvale pobytom Č. X, L., zastúpený splnomocnencom: Právne centrum s. r. o., so sídlom Mýtna 42, Bratislava, IČO: 36 698 873 a manželky: A.. C. F., rodená K., narodená XX.XX.XXXX, trvale pobytom H. XX, L., o rozvod manželstva a úpravu výkonu rodičovských práv a povinností k maloletému dieťaťu: S. F., narodený XX.XX.XXXX, bytom ako rodičia, zastúpený kolíznym opatrovníkom: Úrad práce, sociálnych vecí a rodiny Bratislava so sídlom Vazovova 7/A, Bratislava, na čas po rozvode manželstva, takto rozhodol: I. Súd manželstvo účastníkov: A.. C. F., rodená K., narodená XX.XX.XXXX a R. F., narodený XX.XX.XXXX, uzavreté XX.XX.XXXX Y. R., zapísané v knihe manželstiev matričného úradu R., vo zväzku X, ročník XXXX, na strane XXX pod poradovým číslom XX, r o z v á d z a. II. Súd s ch v a ľ u j e dohodu rodičov o úprave výkonu rodičovských práv a povinností k maloletému dieťaťu: S. F., narodený XX.XX.XXXX (ďalej len „maloletý S.“) na čas po rozvode manželstva, v nasledovnom znení: Maloletý S. sa z v e r u j e do striedavej osobnej starostlivosti oboch rodičov nasledovne: - s výnimkou sviatkov a prázdnin ako je uvedené nižšie, bude zabezpečovať osobnú starostlivosť o maloletého S. otec každý nepárny kalendárny týždeň od pondelka od 17.00 hod. do nasledujúceho pondelka párneho kalendárneho týždňa do 17.00 hod. a matka každý párny kalendárny týždeň od pondelka od 17.00 hod. do nasledujúceho pondelka nepárneho kalendárneho týždňa do 17.00 hod., - počas jarných prázdnin určených Ministerstvom školstva, výskumu, vývoja a mládeže Slovenskej republiky pre Bratislavský kraj bude zabezpečovať osobnú starostlivosť o maloletého S. otec, a to každý párny kalendárny rok od piatka 17.00 hod. bezprostredne predchádzajúceho jarným prázdninám do nedele posledného dňa jarných prázdnin do 17.00 hod., - počas jarných prázdnin určených Ministerstvom školstva, výskumu, vývoja a mládeže Slovenskej republiky pre Bratislavský kraj bude zabezpečovať osobnú starostlivosť o maloletého S. matka, a to každý nepárny kalendárny rok od piatka 17.00 hod. bezprostredne predchádzajúceho jarným prázdninám do nedele posledného dňa jarných prázdnin do 17.00 hod., - počas zimných prázdnin bude zabezpečovať osobnú starostlivosť o maloletého S. otec, a to každý párny kalendárny rok od 23.12. od 09.00 hod. do 30.12. do 17.00 hod. a každý nepárny kalendárny rok od 30.12. od 17.00 hod. do 06.01. nasledujúceho párneho kalendárneho roka do 17.00 hod., - počas zimných prázdnin bude zabezpečovať osobnú starostlivosť o maloletého S. matka, a to každý nepárny kalendárny rok od 23.12. od 09.00 hod. do 30.12. do 17.00 hod. a každý párny kalendárny rok od 30.12. od 17.00 hod. do 06.01. nasledujúceho nepárneho kalendárneho roka do 17.00 hod., - počas polročných prázdnin bude zabezpečovať osobnú starostlivosť o maloletého S. otec, a to každý nepárny kalendárny rok od 17.00 hod. dňa bezprostredne predchádzajúceho dňu polročných prázdnin do 08.30 hod. dňa bezprostredne nasledujúceho po polročných prázdninách,
- počas polročných prázdnin bude zabezpečovať osobnú starostlivosť o maloletého S. matka, a to každý párny kalendárny rok od 17.00 hod. dňa bezprostredne predchádzajúceho dňu polročných prázdnin do 08.30 hod. dňa bezprostredne nasledujúceho po polročných prázdninách, - počas veľkonočných prázdnin bude zabezpečovať osobnú starostlivosť o maloletého S. otec, a to každý nepárny kalendárny rok od stredy od 17.00 hod. do stredy bezprostredne nasledujúceho kalendárneho týždňa do 08.30 hod., - počas veľkonočných prázdnin bude zabezpečovať osobnú starostlivosť o maloletého S. matka, a to každý párny kalendárny rok od stredy od 17.00 hod. do stredy bezprostredne nasledujúceho kalendárneho týždňa do 08.30 hod., - počas letných prázdnin bude zabezpečovať osobnú starostlivosť o maloletého S. otec, a to každý kalendárny rok od 30.06. od 17.00 hod. do 14.07. do 17.00 hod. a od 31.07. od 17.00 hod. do 15.08. do 17.00 hod., - počas letných prázdnin bude zabezpečovať osobnú starostlivosť o maloletého S. matka, a to každý kalendárny rok od 14.07. od 17.00 hod. do 31.07. do 17.00 hod. a od 15.08. od 17.00 hod. do 31.08. do 17.00 hod. Miestom prevzatia a odovzdania maloletého S. počas školského roka je školské zariadenie, ktoré maloletý aktuálne navštevuje a počas sviatkov a prázdnin je miestom odovzdania a prevzatia maloletého bydlisko odovzdávajúceho rodiča. Obaja rodičia sú oprávnení zastupovať maloletého S. a spravovať jeho majetok. Výživné na maloletého S. sa počas trvania striedavej osobnej starostlivosti neurčuje. III. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 Civilného mimosporového poriadku (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 písm. a) Civilného sporového poriadku (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Poučenie: Písomné vyhotovenie rozsudku neobsahuje odôvodnenie, nakoľko bol rozsudok vyhlásený na pojednávaní za prítomnosti všetkých účastníkov, ktorí sa vzdali odvolania (§ 221 písm. a) CSP). Proti výroku, ktorým bola schválená dohoda rodičov, rodičia nie sú oprávnení podať odvolanie (§ 122 CMP). Kolízny opatrovník sa vzdal práva podať odvolanie v celom rozsahu. Vzhľadom na skutočnosť, že účastníci sa po vyhlásení rozsudku vzdali práva podať odvolanie, odvolanie účastníkov bude právne neúčinné a rozsudok nadobudne právoplatnosť dňom doručenia poslednému z nich. Ak povinný dobrovoľne nesplní, čo mu ukladá vykonateľné rozhodnutie v časti, ktorým bola upravená peňažná povinnosť, oprávnený môže podať návrh na vykonanie exekúcie podľa Exekučného poriadku. Ak povinný dobrovoľne nesplní, čo mu ukladá vykonateľné rozhodnutie v časti, v ktorej bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie výkonu rozhodnutia podľa § 370 a nasl. CMP. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko (§ 27 ods. 1 Zákona o rodine). Manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch
mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska (§ 27 ods. 2 Zákona o rodine).

